Pühavaimu tänav

Pühavaimu tänav on Tallinna tänav vanalinnas Kesklinna linnaosa Vanalinna asumis.

Tänav algab Pikal tänaval ja lõpeb umbes 164 meetri pärast Vene tänaval.

1941. aastal kandis tänav ajutiselt nime Iskra tänav ja aastatel 1948–1987 nime Säde tänav.

Hoonestus tänaval
Pühavaimu 1 // Pikk 16: Maiasmoka kohvik. Kultuurimälestis nr 8518.
Pühavaimu 2: Tallinna Püha Vaimu kirik
Pühavaimu 6: EELK Usuteaduse Instituudi hoone. Algselt Püha Vaimu seek (hospitalis sancti spiritus, zeeckhus)  ja hiljem Pühavaimu hospidal, tõbiste ja santide majutamiseks ja raviks mõeldud hoolekandeasutus, millelaadsed tekkisid alates 13. sajandist Tüüringi püha Elisabethi seekide reeglite järgi. Hiljem kujunes vanadekoduks, mille juures oli saun ja teised õuehooned, mis hävinesid 1944. aasta märtsipommitamisel. Seek oli seotud külgneva Püha Vaimu kirikuga, mis tegutses ka raekabelina. Seeki on viimati mainitud 1620. aastal, hiljem rajati sinna tütarlaste kool, järgnevalt Tallinna 3. Algkool ja 4-klassiline Tallinna 13. Mittetäielik algkool.
Vene 13 (Pühavaimu tänava nurgal): Vanalinna Hariduskolleegium.
Pühavaimu 13, 15: restoran Stenhus ja Schlössle Hotel, hoone Pühavaimu 13 on kultuurimälestis registrinumbriga 3058.

Endised hoonekasutused tänaval
Tallinna VI politseijaoskond asus 1918–1926 aadressil Pühavaimu 11, Pühavaimu 6 asus Püha Vaimu seek.

Viited

Välislingid 

Tallinna vanalinna tänavad